|  |  |
| --- | --- |
|    | **Šį puslapį ar jo dalį reikia sutvarkyti pagal Vikipedijos standartus.**Jei galite, sutvarkykite. |

Alaus tenisas| Gėrimo žaidimas |
|  |
| Žaidėjai | 2-4 |
| Žaidimo laikas | iki 30min. |
| Priemonės | teniso stalas, kamuoliukas ir puodeliai |

**Alaus tenisas** (angl. *Beer pong*), dar vadinamas **Beirut**, – gėrimo žaidimas, kuriame žaidėjai meta teniso kamuoliuką per teniso stalą, siekdami pataikyti į priešininko stiklinę. Dažniausiai žaidžiama dviem komandomis po du ar daugiau žaidėjų. Žaidimas žaidžiamas sudėjus 6-10 stiklinių trikampio forma kiekvienoje stalo pusėje. Kiekviena komanda turi po du kamuoliukus per ėjimą įmesti į priešininkų stiklinę; jei žaidėjas pataiko į stiklinę, priešininkams reikia išgerti visą jos turinį (dažniausiai alų). Pirma komanda, pataikiusi į visas priešininko stiklines, laimi.

Kilmė / Atsiradimas
-------------------

Alaus tenisas dažniausiai žaidžiamas vakarėliuose ar studentų ir sporto baruose.

Iš pradžių buvo manoma, kad žaidimas išsivystė iš originalaus žaidimo stalo-alaus teniso, žaidžiamo su teniso rakete, kuris, kaip manoma, kilo šeštajame dešimtmetyje JAV Dartmuto koledžo brolijose. Šis žaidimas tapo svarbia socialinės kultūros dalimi universitete. Stalo-alaus tenisas priminė tikrąjį stalo teniso žaidimą su tinkleliu ir vienu ar daugiau alaus stiklinių kiekvienoje stalo pusėje. Galiausiai buvo išrasta versija be teniso rakečių, o pavadinimai „Beer Pong" ir „Beirut" greitai išpopuliarėjo tarp šį žaidimą žaidžiančių bendruomenių.

Baknelio universiteto studentų leidžiamas laikraštis „The Bucknellian" teigia, kad „Delta Upsilon" brolijos nariai Bucknell mieste aštuntajame dešimtmetyje sukūrė žaidimą „Throw Pong", labai panašų į alaus tenisą. Šis žaidimas, išplitęs per kitų universitetų brolijas, paskatino šiandieninę alaus teniso versijos atsiradimą.

Pavadinimo „Beirut" kilmė ginčytina. Prinstono universiteto studentų laikraštyje „The Daily Princetonian" paskelbtame 2004 m. straipsnyje teigiama, kad pavadinimas galimai buvo sugalvotas Bucknell arba Lehigh universitete maždaug Libano pilietinio karo metu. Beirute, Libano sostinėje, karo metu vyko daug kovų, ypač minosvaidžių ugnies.

Pasiruošimas
------------

### Komandos

Alaus tenisas dažniausiai yra žaidžiamas su dviem komandomis po 2-4 žaidėjus. Kiekviena komanda žaidimą pradeda atsistodama priešinguose stalo kraštuose už savo sudėtų puodelių.

### Žaidimo erdvė

Nors žaidimas paprastai yra žaidžiamas ant stalo teniso stalo arba sulankstomo stalo, entuziastai gali sukurti asmeninį stalą, skirtą draugams ir lankytojams. Įprastai tai yra tinkamo dydžio faneros lenta, dažniausiai nudažyta sporto, mokyklos ar brolijos simboliais ir padengta skysčiams nepralaidžia danga. Kai kurios įmonės parduoda tokius stalus, įskaitant nešiojamus ir pripučiamus stalus. Tačiau žaidimą galima žaisti ant bet kokio lygaus paviršiaus.

### Įranga

Dažniausiai naudojami puodeliai yra 530 ml vienkartiniai plastikiniai puodeliai (pvz. raudoni, mėlyni puodeliai) su briaunomis, kurios nurodo mililitrus, kuriomis galima tiksliai išmatuoti į puodelį pilamo alaus kiekį. Kiekvienoje stalo pusėje komandos iš puodelių sudaro lygiakraščius trikampius. Žaidimų metu paprastai naudojama dešimt puodelių. Kiekviena komanda, paprastai, taip pat turi atskirą puodelį vandens, naudojamą mėtomiems kamuoliukams nuplauti.

### Alkoholis

Nebrangus lageris arba šviesus 3,2–5 % stiprumo alus, kartais pasirenkamas dėl didelių kiekių suvartotų per keletą žaidimų. Kartais, bendru komandų susitarimu, gali būti naudojami kiti alkoholiniai gėrimai. Negeriantiems žaidimas gali būti žaidžiamas ir be alaus, kaip tai daroma Jutos valstijos universitete, kur miestelyje alkoholis draudžiamas. Vietoj jo naudojamas nealkoholinis šakninis alus. Dėl sanitarinių priežasčių žaidimas gali būti žaidžiamas ir su vandens puodeliais, iš kurių žaidėjai negeria, o geria iš atskiro alaus ar alkoholio puodelio.

Žaidimo eiga
------------

Alaus tenisas turi daugybę taisyklių rinkinių. Pastaraisiais metais tokios pasaulinės organizacijos, kaip „The World Series of Beer Pong", paskelbė „oficialias" taisykles. Paprastai žaidėjai laikosi „namų taisyklių", kurios dažnai yra vienodos viename universitete ar šalies regione (pvz. „Vakarų pakrantės taisyklės"). Gali skirtis puodelių skaičius, atšokimas, alkoholio kiekis, atstumas, iš kurio reikia kamuoliuką mesti. Visos taisyklės turi būti paskelbtos arba žodžiu išdėstytos ir abiejų komandų sutartos prieš prasidedant žaidimui. Žaidimo tvarka skiriasi - arba savo metimą išnaudoti gali abu vienos komandos žaidėjai, po to – abu kitos komandos žaidėjai, arba priešingų komandų žaidėjai gali pakaitomis mesti po vieną kamuoliuką. Puodelio, į kurį buvo pataikyta, turinys turi būti nedelsiant išgertas ir pašalintas nuo stalo. Kai kurie taisyklių rinkiniai leidžia „perstatyti" puodelius, kai būna pašalintas tam tikras kiekis stiklinių. Sudėtis, puodelių skaičius, kada pertvarkyti ir pan. priklauso nuo sutartų taisyklių. Pavyzdžiui, komanda, turinti tris likusias taures, gali paprašyti kitos komandos „sustumdyti" taures į vieną trikampį.
Įprastai taisyklės žaidėjams leidžia išpūsti kamuolį iš puodelio, jei kamuolys sukasi aplink vidinį kraštą. Kita įprasta taisyklė teigia, kad jei abu komandos nariai pataiko į priešininkų puodelius, jie gauna progą mesti dar kartą. Pasaulio alaus teniso serijos taisyklėse leidžiamas tik vienas pakartotinis metimas, kad per vieną kėlinį būtų įmanoma pataikyti tik į tris stiklines. Prieš išmetant kamuoliuką, komandos nariams rekomenduojama panardinti stalo teniso kamuoliukus į vandens puodelius, taip juos nuplaunant. Tačiau tyrimai parodė, kad vandens puodeliai vis dar gali turėti bakterijų. Dėl to žaidėjams rekomenduojama į puodelius pilti vandens, o ne pasirinktą gėrimą, jį laikydami šone, jog būtų galima atsigerti.

### Metimo technika

Populiariausia metimo technika yra kamuoliuko metimas lanko trajektorija, kai stalo teniso kamuoliukas suimamas nykščio ir smiliaus galiukais ir išmetamas lanko trajektorija link priešininkų stiklinių.

Kita metimo technika yra „fastball", kuri reikalauja daugiau jėgos, kad kamuoliukas būtų nukreiptas tiesesne trajektorija į priešininkų puodelius. Toks kamuoliuko metimas gali būti palankus, jei namų taisyklės numato, kad numuštas puodelis turi būti nuimamas nuo stalo. Tokiu atveju ši technika gali pašalinti kelis puodelius vienu metimu, jei yra pakankamai stipriai mestas kamuoliukas.

Metimas nuo stalo yra atliekamas, kai kamuoliukas į puodelius įkrenta pirma atsimušus į stalą. Priklausomai nuo namų taisyklių, kita komanda turi galimybę atmušti atšokusį kamuoliuką, tačiau jei nepavyksta atmušti ir kamuoliukas įkrenta į puodelį, jis gali būti vertas daugiau nei vieno puodelio.

### Žaidimo laimėjimas

Jei komanda pataiko į paskutinę priešininkų stiklinę, kita komanda pralaimi. Išimtis yra taikoma, kai sekantis ėjimas būna priešininkų ir jie taip pat pataiko į priešininkų stiklinę, tada yra taikoma „išpirkimo taisyklė" ir žaidimas pratęsiamas. Pratęsus vietoj įprastų dešimties stiklinių pastatomos tik trys.
Išskirtinė laimėjimo sąlyga gali būti paskelbta prieš žaidimą arba jo metu. Pavyzdžiui, jei priešininkai laimi, pataikę į visas dešimt stiklinių, tuo tarpu, kai jų nei viena stiklinė nebuvo pašalinta, priešininkai turi daryti tai, ką nusprendė dvi komandos, pavyzdžiui, išgerti didelį kiekį alaus.

Poveikis sveikatai
------------------

Žaidimas gali turėti keletą susijusių pavojų sveikatai. Kaip ir bet kurioje kitoje veikloje, susijusioje su alkoholiniai gėrimais, alaus teniso žaidėjai gali būti pakankamai apgirtę ar net perdozavę alkoholinių gėrimų ir jais apsinuodiję. Kai kurie rašytojai paminėjo alaus tenisą kaip „nekontroliuojamą" koledžo girtuokliavimą.

Tariamas vandens puodelis, kurį žaidėjai naudoja kamuoliuko apiplovimui, gali būti nešvarus ar paplitęs bakterijomis. Per COVID-19 pandemiją grupė jaunuolių Danijoje užsikrėtė virusu žaisdami žaidimo versiją, kurioje stalo teniso kamuoliukus laikė burnoje ir spjaudė į puodelius.

Teisniai apribojimai
--------------------

Kai kurios savivaldybės ir valstijos bandė uždrausti alaus tenisą baruose arba apskritai, nes tikima, kad tai skatina besaikį gėrimą (žr. aukščiau esantį skyrių „Poveikis sveikatai"). Oksforde, Ohajo valstijoje, kur yra Majamio universitetas, miesto taryba bandė uždrausti žaidimą žaisti lauke. Arlingtone, Virdžinijoje ir Champaign-Urbana, Ilinojaus valstijoje, barų savininkams buvo liepta neleisti žaisti šio žaidimo savo įstaigose. 2007 m. rudenį Džordžtauno universitetas oficialiai uždraudė visą alaus teniso atributiką, pavyzdžiui, pagal užsakymą pagamintus stalus ir daugybės stalo teniso kamuoliukų turėjimą.

2008 m. liepos 31 d. žurnalas „Time" paskelbė straipsnį „The War Against Beer Pong", kuriame atkreipiamas dėmesys į teisinius apribojimus ir draudimus žaisti universitetuose ir kitur.
Daugelyje valstijų žaidėjai ėmė pilti vandenį į puodelius, kad galėtų legaliai surengti organizuojamus alaus teniso turnyrus baruose.

Turnyrai ir lygos
-----------------

Alaus teniso turnyrai vyksta Jungtinėse Amerikos Valstijose vietiniu, regioniniu ir nacionaliniu lygiu.

World Series of Beer Pong (WSOBP) yra didžiausias alaus teniso turnyras pasaulyje. WSOBP IV, vykęs 2009 m. sausio mėn. Flamingo viešbutyje ir kazino Las Vegase, Nevadoje, turėjo 50 000 USD didįjį prizą ir daugiau nei 800 dalyvių iš JAV ir Kanados. WSOBP V, vykusiame 2010 m. sausio mėn. dalyvavo daugiau nei 1000 dalyvių, įskaitant komandas iš Airijos, Škotijos, Vokietijos ir Japonijos. Pasaulio alaus teniso turai vyksta įvairiuose miestuose ir turi įvairius piniginius prizus.

Populiariausias alaus teniso žaidimų organizavimas yra lygos, veikiančios vietos arba regioniniu lygiu. Paprastai alaus teniso entuziastų grupės kuria komandas ir kas savaitę žaidžia tarpusavyje. Kartais lygos turi internetines svetaines, reitingus ir statistiką. Taip pat universiteto studentai, siekdami vidinės konkurencijos ir paskatinti vidinį socialinį kultūrinį gyvenimą, pavyzdžiui, Kalifornijos universitete Santa Barbaroje su „Isla Vista Beer Pong League" ir Niujorko universitete, kuria savo lygas.

Šaltiniai
---------

1. 1 2 3 4  Shott, Chris (2005 m. spalio 7 d). „The Pong Arm of the Law". *The Washington City Paper*. Suarchyvuotas originalas 2007-09-27. Nuoroda tikrinta 2007-07-27. `{{cite web}}`: Patikrinkite date reikšmes: `|date=` (pagalba)
2. ↑  Banjo, Shelly (29 August 2007). „Thwock, Gulp, Kaching! Beer Pong Inspires Inventors". *The Wall Street Journal*. Nuoroda tikrinta 14 February 2011.
3. ↑  Rolph, Amy (2007-12-16). „Harried students walk a tightrope". *Seattle Post-Intelligencer*. Nuoroda tikrinta 2007-12-27.
4. ↑  Corbett, Jill (2005). „Beer Pong!". *UWeekly*. Suarchyvuotas originalas 2008-12-06. Nuoroda tikrinta 2007-07-27.
5. ↑  Peter Fimrite, Hordes run, walk or stumble at Bay to Breakers, *San Francisco Chronicle*
6. ↑  Lippman, Ted (1972-04-23). „About Beer-Pong". *The New York Times*. Nuoroda tikrinta 2010-04-26.
7. ↑  Michelle Joline (9 September 2011). „Bucknell celebrates its part in the invention of Beer Pong". *The Bucknellian*. Nuoroda tikrinta 12 September 2011.
8. ↑  Kfoury, Branden (2005 m. lapkričio 15 d). „Even at chic NYU, beer pong prevails". *Washington Square News (NYU)*. Suarchyvuotas originalas 2007-10-12. Nuoroda tikrinta 2007-07-27. `{{cite web}}`: Patikrinkite date reikšmes: `|date=` (pagalba)
9. ↑  Van Westen, Brandon (2007). „College Connoiseur Talks About Beer". *The Collegian*. South Dakota State University. Suarchyvuotas originalas 2013-02-02. Nuoroda tikrinta 2012-08-20.
10. 1 2 3 4  Beer pong rules, Beerpong.com
11. ↑  Salmon, Matt "Road to Glory", **UWM Leader**, Jan. 25, 2006
12. ↑  Granwehr, Meredith Austin (2007 m. gruodžio 1 d). „College Drinking: Out of Control". *Hartford Courant*. Suarchyvuotas originalas 2011-04-09. Nuoroda tikrinta 2007-12-27. `{{cite news}}`: Patikrinkite date reikšmes: `|date=` (pagalba)
13. ↑  Collins, Bob (January 8, 2008). "Sink it. Drink it." Minnesota Public Radio.
14. ↑  „News | The Hoya". Suarchyvuotas originalas December 6, 2008. Nuoroda tikrinta 2014-05-20.
15. ↑  Haire, Meaghan. "The War Against Beer Pong", *Time*, July 31, 2008
16. ↑  "Beer pong for money, not just getting drunk", June 10, 2009, *NJ.com*
17. ↑  Kfoury, Branden (2005 m. lapkričio 15 d). „Even at chic NYU, beer pong prevails". *Washington Square News (NYU)*. Suarchyvuotas originalas 2007-10-12. Nuoroda tikrinta 2007-07-27. `{{cite web}}`: Patikrinkite date reikšmes: `|date=` (pagalba)